Επίδραση της πιογλιταζόνης στο μεταβολισμό των οστών και τη φλεγμονή του πολφού σε διαβητικούς επίμυες:
Creators: name: Τσιρέλλα, Ευφροσύνη Ι.
Publisher: name: Aristotle University of Thessaloniki
Year: 2013
Subjects: Πιογλιταζόνη
Σακχαρώδης διαβήτης
Οστική πυκνότητα
Οδοντικός πολφός
Pioglitazone
Diabetes mellitus
Bone mineral density
Dental pulp

description: Σκοπός της διατριβής είναι η μελέτη της επίδρασης της πιογλιταζόνης στον οστικό μεταβολισμό και την οστική πυκνότητα των διαβητικών επίμυων. Δεύτερος στόχος της μελέτης μας αποτελεί η επίδραση της πιογλιταζόνης στη φλεγμονή του πολφού σε διαβητικούς επίμυες μέσω μεταβολής των επιπέδων του ΝΟ. Επιλέξαμε τον επίμυ (Wistar rat) ως ζώο του εργαστηρίου και ως μοντέλο αυτό της στρεπτοζοκίνης το οποίο διακρίνεται για την εκσεσημασμένη ινσουλινοπενία σε συνδυασμό με την ταχεία εμφάνιση αλλοιώσεων στα όργανα στόχο. Τα πειραματόζωα τυχαιοποιούνται σε 4 ομάδες. Την πρώτη ομάδα αποτελούν πειραματόζωα υγιή στα οποία χορηγείται απλή τροφή. Τη δεύτερη ομάδα υγιή πειραματόζωα στα οποία χορηγείται πιογλιταζόνη 3 mg/kg. Την τρίτη ομάδα αποτελούν διαβητικοί επίμυες στους οποίους χορηγείται απλή τροφή, ενώ την τέταρτη ομάδα διαβητικοί επίμυες στη τροφή των οποίων προστίθεται πιογλιταζόνη 3 mg/kg. Το φάρμακο χορηγείται αναμεμιγμένο με την τροφή για 8 εβδομάδες. Σε ότι αφορά στην επίδραση του διαβήτη στα οστά, παρατηρούμε αύξηση της οστικής απορρόφησης, όπως αυτή εκφράζεται από την απέκκριση του ασβεστίου στα ούρα, αλλά και ταυτόχρονη ελάττωση της οστεοβλαστικής δραστηριότητας, όπως αυτή εκφράζεται από τη συγκέντρωση της οστεοκαλσίνης. Διαπιστώσαμε επιπλέον ότι ο σακχαρώδης διαβήτης δεν επηρεάζει την οστική πυκνότητα. Παρατηρήσαμε ότι η πιογλιταζόνη στη δόση των 3 mg/kg δεν επηρεάζει τη συγκέντρωση των δεικτών οστεοσύνθεσης και οστικής απορρόφησης, ούτε την οστική πυκνότητα. Παρατηρήσαμε ακόμη ότι η συγκέντρωση του ΝΟ στον οδοντικό πολφό αυξάνει στους διαβητικούς επίμυες σε σύγκριση με τους υγιείς και ότι η πιογλιταζόνη δεν επηρεάζει τη συγκέντρωσή του. Επομένως, η πιογλιταζόνη στις συνήθεις δόσεις στην κλινική πράξη δεν συνοδεύεται από σημαντικές επιπλοκές στο σκελετό και δεν επηρεάζει την οστική πυκνότητα.
description: Our study aims to investigate the effect of a low-dose pioglitazone regimen on bone mineral density and bone formation- resorption markers in control and diabetic rats. Nitric oxide levels in the dental pulp were also evaluated. Wistar rats were divided into 4 groups: non-diabetic controls, control rats receiving pioglitazone (3 mg/kg), streptozocin-treated diabetic rats (50 mg/kg), diabetic rats treated with pioglitazone (3 mg/kg). The duration of the experiment was 8 weeks. Diabetes in our rats was associated with weight loss, increased urinary calcium excretion and reduced plasma osteocalcin levels. Diabetes mellitus did not affect bone mineral density. Diabetic rats exhibited raised nitric oxide levels in the dental pulp. Pioglitazone administration had no impact on bone formation and resorption markers levels and did not modify bone mineral density in the four studied groups. It also had no effect on nitric oxide levels in the dental pulp. Pioglitazone at the 3 mg/kg dose was not associated with significant skeletal complications in our experimental model.